[bookmark: _GoBack]ОБЩИНА МИНЕРАЛНИ БАНИ
ОБЛАСТ  ХАСКОВО



 ПРОГРАМА

І. ВЪВЕДЕНИЕ
	
	1. ОБЩА ИНФОРМАЦИЯ

	Програмата отразява общинската политика за развитие на туризма на местно ниво, съгласно чл.11 от Закона за туризма и е съобразена с целите и приоритетите на Стратегията за развитие на туризма в Община Минерални бани за периода 2014 – 2020 година, приета от ОбС Минерални бани с Решение № 747 от 21.08.2014г.
	Програмата систематизира дейности, чиято реализация ще доведе до създаване на среда за развитие на устойчив туризъм и за постигане на част от стратегическите  цели. Тя включва съвместни действия на всички заинтересовани от развитието на туризма страни с цел ефективно оползотворяване на местните ресурси, целенасочено насърчаване на частната инициатива и привличане на външни инвестиции.
Всички включени в програмата дейности са пряко обвързани и с изпълнението на Общинския план за развитие 2014 – 2020 г. 
	Основна роля при изпълнението на Програмата ще играе Консултативният съвет по туризъм.
	Програмата е отворен документ, който периодично може да бъде допълван, съобразно евентуални промени в политиката на общината и националното законодателство.

	2. КРАТКА ИНФОРМАЦИЯ ЗА ОБЩИНА МИНЕРАЛНИ БАНИ

Община Минерални бани се намира в най-западната централна част на област Хасково. Територията на община Минерални бани, която обхваща 214,6 кв. км. е разположена в северните склонове на източни Родопи. Тя заема 4 % от територията на Хасковска област. В общината има 12 населени места с общ брой на населението 7 500 жители.
Общината граничи:
· на североизток – с община Димитровград;
· на изток – с община Хасково;
· на юг – с област Кърджали /община Черноочене/;
· на запад – с област Пловдив /община Първомай/.

Общинският център – Минерални бани отстои на:
-	100 км. от ГКПП Капитан Андреево – Капъкуле (Турция);
-	  90 км. от ГКПП Капитан Петко войвода – Орменион (Гърция)
-          87 км. От ГКПП Маказа /Гърция/
-        18 км. от областния град Хасково 
Територията на община Минерални бани се характеризира  с леко хълмист релеф, като се редуват ниски хълмове и равнинни площи. 
Най-високият връх на територията на общината е връх Аида с 859м. височина. 
За общината е характерен смекчен континентален климат с мека зима, сравнително хладна пролет и горещо лято. Есента е топла и продължителна.
На територията на общината липсват големи промишлени предприятия и други замърсители на природната среда. Въздухът е чист и свеж. За това допринасят и богатите на широколистна и иглолистна растителност горски масиви в околностите.

ІІ. ПОТЕНЦИАЛ ЗА РАЗВИТИЕТО НА ТУРИЗМА В ОБЩИНА МИНЕРАЛНИ БАНИ

1. ТУРИСТИЧЕСКИ РЕСУРСИ

1.1.Природни туристически ресурси

Най- ценният природен ресурс в община Минерални бани е минералната вода. 
Тя блика от 14 извора с температура 54,1 – 59,2 ºС. Общият дебит на изворите е над 1500 л/м. Каптирането на изворите е извършено през 1937 г. , когато е построена и обществената баня с минерална вода. Поради уникалните лечебни свойства и химичен състав на минералната вода , през 1952 г., със заповед на МНЗ , курортът  Хасковски минерални бани е обявен за национален курорт. Той е профилиран най-вече за лечение на облитериращи  заболявания на периферните артерии, заболявания на периферната нервна система и на опорно-двигателния апарат.

С Решение № 96/09.03.2011г. на министъра на околната среда и водите община Минерални бани придобива  право на безвъзмездно управление и ползване на находище за минерална вода „Хасковски минерални бани”, изключителна държавна собственост № 92 от Приложение № 2 на Закона за водите.

В момента водолечение и  възможност за ползване на минералната вода има в общинската баня с минерална вода, изградените бани и басейни към няколко частни семейни хотела, както и в много други хотели и къщи за гости. С минерална вода, през летния сезон са откритите самостоятелни басейни  - „Дейзи” и „Олимпик” в централната част на курорта. Вече отвори врати и Балнеохотел „Божур” към ПРО „ЕАД”, като медицинският център и там работи с минерална вода.

В Община Минерални бани има седем защитени територии, които представляват интерес за туристите и които са включени в изградените шест екопътеки, а именно:
Защитена местност „ Аида”
Поддържан резерват „Борака”
Природна забележителност „Дикилиташ”
Природна забележителност ''Находище на момина сълза и божур''
Природна забележителност ''Огледната скала''
Природна забележителност ''Орлова скала''
	Природна забележителност ''Побития камък''

1.2.Културно-историческо наследство
	
Праисторическата крепост от времето на траките “Голямото Градище”
Намира се на 1,5 км. северно от с. Горно Брястово и е била строена от големи ломени камъни без хоросан. Тя е елипсовидна, а стените й, дебели средно по 2,5м, са в състояние на разсип. Дълга е 150м и широка 50м, застроената площ е 5-6 дка и има два вътрешни зида.

Крепост  “Свети Дух” 
Намира  се в с. Минерални бани и е добре запазена. Тя има форма на неправилен многоъгълник. Крепостните стени следват очертанията на терена, дебели са 2м, високи са 3,5м и заграждат около 2 дка пространство. 

«Калето» до с.Сърница – останки от стени на тракийска, късноантична и средновековна крепост със сигнална кула 
Намира се над с. Сърница до прохода "Гидика". Крепостната стена градена от ломени камъни без спойка на места включва стърчащите скали, конструктивно свързани със стената. Заградената площ е близо 2 дка.
«Стъпката на Богородица»
Датира от римската епоха и е изсечена в естествена скала . Намира се на 5 метра от първия минерален извор в Минерални бани, дълга е 2 метра, дълбока 1 метър и широка 0,75м. Според историците това е старинен саркофаг, а местното население е създало легенда за Богородица и за нейната “чудодейна стъпка”, затова и християни и мюсюлмани почитат това свято място и оставят конец или парче от дрехата си за здраве и щастие.
«Шарапаните» (винарски камък "Шарап таш") 
Представляват скални вдлъбнатини, направени от хората преди 2600-2800 години. Археологически разкопки датират тези находки около VIII-VI в.пр.н.е. Това са изкуствено направени вдлъбнатини в скалите с дълбочина 20-70 см. и диаметър 50-180 см. Всяка шарапана се състои от малко и голямо басейнче с наклонен под и открито или закрито каналче. Името шарапана идва от турската дума шарап и означава вино. Това показва, че в тях обитателите на тези места са преработвали грозде за вино. Счита се, че шарапаните са свързани с култа към бог Дионисий. Шарапани има в местностите „Каракая“, „Гарваница“, „Пожарището“, „Аврамов камък“ в землището на с. Минерални бани.
Тракийски култово-погребален комплекс от ранножелязната епоха
Намира се край с. Ангел войвода в местността Хисаря. Той представлява обширен комплекс от изсечени в скалите мегалитни съоръжения, скални ниши, гробница, жертвеник, шарапана и скален диск. Култово-погребалният комплекс датира от І хилядолетие преди Христа и е един от най-големите тракийски религиозни паметници в Хасковска област. Комплекса (наричан още Алтън тепе) е в процес на признаване за паметник от национално значение.
Крепост вр. «Купена» / Върга / Латницата
Тракийска, късноантична и средновековна крепост вр. Купена / Върга / Латницата с. Сърница се намира на едноименния връх, на 2.67 км северозападно по права линия от центъра на село Сърница. Стените на крепостта са изградени от ломен камък, споен с бял хоросан. Останки от крепостната стена се виждат само в северната част на билото. 
Тракийска крепост на вр. "Орлови скали"
Тракийската крепост от новожелязната епоха се намира в местността "Орлови скали", на 3 км западно по права линия от центъра на село Сърница. Скалния комплекс е комплекс от интересни и величествени скали, някои от които достигат 30- 40 м. височина. Това е скален феномен, наподобяващ средновековен замък със здрави кули. Два скални откоса м/у скалите (Доган кая- Орлови скали) естествено защитават пространство от около 1.5 дка, допълнително преградено от крепостна стена от ломен камък, без спойка. Керамиката по повърхността е от 2-рата половина на I хил.пр.н.е. 
Трапецовидни скалноизсечени ниши по Улудере /река Харманлийска/
В Източни Родопи мегалитизмът се изразява в изключителна цивилизационна уникалност, съчетание от няколко типа мегалитни паметници срещани и по други места, но поотделно.  Най-многобройни са трапецовидните скални ниши. Най-често нишите са с височина до 1 м. и дълбочина 40-50 см. Разположени са по единично или на групи в редици, шахматно или без ред. Срещат се дори и легнали, в хоризонтално положение, но много рядко.  Обикновено са на групи от 3-4 до 100, като досега са локализирани около 1200 отделни единици. Според някои археолози при всички тях съществуват едни и същи признаци - те са характерни само за определения район и са изработени така, че да се виждат възможно най-отдалече.
Най-грандиозните ансамбли са скалните комплекси при Орлови скали -  с.Сърница, Алтън тепе -  с.Ангел войвода и  Улу дере - с.Боян Ботево. Всички те са в близост до култови комплекси, които имат визуална връзка помежду си.
Община Минерални бани вече има реализирани  проекти за шест туристически екопътеки, които осигуряват достъп на туристите до всички тези значими и много интересни културно-исторически и природни забележителности.
През 2015г.и началото на 2016г. бяха открити, изградените по проекти /ПРСР/,  туристически  атракция в Минерални бани -  „Чифте баня” и  „Терариум”. 

2. ЧИТАЛИЩА И КУЛТУРНА ДЕЙНОСТ
На територията на общината има 6 читалища - в селата  Минерални бани, Сусам, Караманци, Боян Ботево, с.Сърница, с. Сираково. Всички читалища развиват читалищна дейност – библиотеки, самодейни състави за народни песни и танци и др. Към читалището в с.Минерални бани има няколко женски фолклорни групи, а в с.Сусам – една мъжка и една женска фолклорни групи за автентичен фолклор. Към читалището в с. Караманци има детска група за автентичен фолклор - народни танци. Ежегодно читалищата организират различни празници с богата културна програма. 
В курорта Минерални бани по-значими културни събития, които привличат много гости, участници и туристи от страната и чужбина са  „Празника на минералната вода, здравето и красотата”, който се провежда ежегодно в края на месец август, Международният детски етнофестивал – „Децата на Балканите с духовност в Европа” – на 31 май и 01 юни /ежегодно/  и Национален конкурс „С песните на Недялка Керанова”.
На проведения на 1  юни 2016г. – Шестнадесети  фестивал, участваха  близо 2000 деца от различни региони на България и от  Хърватия, Македония, Сърбия, Босна и Херцеговина, Молдова, както и за първи път участници от Индия.
Празникът на минералната вода, здравето и красотата, който е и общински празник на Минерални бани е изпъстрен с детски, спортни и културни събития. Той събира участници и самодейни състави от цялата страна и с провеждания в тези дни конкурс за автентичен фолклор -  „Фолклор от извора“.
През месеците юни, юли, август и септември, общината, с любезното съдействие на местния туристически бизнес, местните читалища и училища, организира и много други разнообразни културни събития, които са включени в Летен културен календар. Целта е да се осигурят допълнителни интересни развлечения на туристите – концерти, дискотеки, спортни събития и др. Летният културен календар се изготвя и разпространява ежемесечно по всички места за настаняване, търговски обекти, както и на сайта на общината и в социалните мрежи.

3. МЕСТА ЗА НАСТАНЯВАНЕ В ОБЩИНА МИНЕРАЛНИ БАНИ
- леглови капацитет за настаняване на туристи

Кокетни къщи , стаи за гости, хотели и малки семейни хотели  предлагат прекрасни условия за пълноценен отдих , водолечение, СПА услуги и физиотерапевтични процедури на гостите на курорта. Общият капацитет на категоризираната леглова база в момента е 768 легла /без 39 легла - хижа „Аида“/ , което е с 293 легла повече от същия период на миналата година. В  строеж и тази година са няколко нови хотелски комплекси и къщи за гости, които се очаква да увеличат капацитета на легловата база.  Модерният басейнов развлекателен център с минерална вода “Олимпик“ – включващ басейн с  олимпийски размери и други водно-развлекателни съоръжения за възрастни и деца, както и басейн „Дейзи”, допринасят много за увеличаване на туристопотока, най-вече през уикендите на летния сезон.


ИНФОРМАЦИЯ 

за категоризираните
 места за настаняване и туристически хижи на територията на Община Минерални бани 

	№ по ред
	Наименование на обекта
	Адрес на обекта
	Категория
	Контакти
	Капацитет
/брой легла/

	
	
	Минерални бани
	
	
	

	1.
	Хотелски комплекс
„БЪЛГАРИЯ”
	ул.”Простор”
№ 2
	Три звезди
	hotel_bulgaria@abv.bg 03722/2404 / 2405
	74

	2.
	Хотел
„ИЗВОРИТЕ”
	ул.”Иван Вазов” № 23
	Една звезда
	izvorite@kamik.org 
0888771522
	48

	3.
	Семеен хотел „ВИАМА”
	ул.”Оборище” 
№ 14
	Една звезда
	03722/2471
0895614061
	9

	4.
	Семеен хотел „АЙЛИН”
	ул.”Любен Каравелов” № 8
	Две звезди
	03722/2078
0886758098
hospitalaylin@gmail.com
	15

	5.
	Семеен хотел „ЯМАН”
	бул.”Васил Левски” № 12
	Две звезда
	0886704313
	34

	6.
	Къща эа гости”АРФА”
	ул.”Бор”№4
	Две эвеэди
	arfa_turs@abv.bg
   0888505332
	13

	7.
	Къща за гости „ДИАНА”
	ул.”Станил Филев” №9
	Една звезда
	0886887963
	11

	8.
	Къща за гости ”Ставреви”
	ул.”Панайот Волов” №1
	Една звезда
	03722/2244
0884426261
	13

	9.
	Стаи за гости
”Национал”
	ул.”Станил Филев” №14
	Две звезди
	national.dir.bg 
tanya.kalinova@dir.bg
0888711887
	6

	10.
	Семеен хотел „ВИКТОРИЯ-ГОЛД”
	ул.”Спортист” №1
	Две звезди
	victoria_gold@abv.bg 03722/2086; 0878 886653
	14

	11.
	Стаи за гости
„Щастливец”
	ул.”Васил Левски” №13
	Две звезди
	0898 961075
	12

	12.
	Стаи за гости
Еленка Проданова
	ул.”Панайот Волов” №2
	Една звезда
	0888902572
	6

	13
	Семеен хотел АРИЗОНА
	бул. Христо Ботев № 9а
	Две звезди
	0878403837

	20

	14.
	,Къща за гости ЕГО
	Панайот Волов № 6
	Три звезди
	0887474469
kr.badalov@control.bg
	22

	15.
	Стаи за гости
Ангел Троилов
	ул.”Младост” №4
	Две звезди
	03722/2038
0885 391091
	4

	16.
	Хотел „ЙОНИКО ТЕРМАЛ“
	бул. Васил Левски № 26
	Две звезди
	
0886704313 - яман
       0893343565
	
65

	17.
	Стаи за гости „ОЛИМПИК“
	Ул. Енергетик № 7 
	Две звезди
	0889 916797
	10

	18.
	
Стаи за гости
„При Колчо”
	ул.”Васил Левски”
№12
	Една звезда
	0887 670203
	9

	19
	Стаи за гости
Цонка Кирева
	ул.”Панайот
Волов”  №12
	Една звезда
	0878 532209
0988845850
	6

	20
	
Семеен хотел
„ДЖАМУРА“
	ул.”Витоша” №11
	Три звезди
	            www.zamacat.еu
office@zamacat.eu
0888 692977
0888 499104
	16
Спрян за срок от 6 месеца

	21
	Стаи за гости „Балджъ”

	ул. „Юрий Гагарин” № 1
	Една звезда
	  
  0896 490502
	12

	22
	Стаи за гости
„Тихия кът”
	ул.Васил Левски
№18А
	Една звезда
	0886 711035
	8

	23
	Семеен хотел
„ЗАМЪКЪТ”
	ул.”Витоша” №11 
	Три звезди
	            www.zamacat.еu
0888 692977
	22
Спрян за срок от 6 месеца

	24
	Стаи за гости Атанас Бялков
	ул.Панайот Волов № 7
	Една звезда
	03722 2663
	7

	25
	Стаи за гости
Станко Янков
	ул. Любен Каравелов № 14
	Една звезда
	0886 838002

	10

	26
	Стаи за гости «ПЕНЕВИ»
	ул.Енергетик 
№ 8
	Една звезда
	0895 631464
	4

	27
	Пансион 
«ПРИ ВАС»
	ул. Витоша 
№ 20
	Две звезди
	0899 295031
	14

	28
	Семеен хотел «РОКСАНА»
	Ул. Васил Левски № 24А
	Две звезди
	0878 322829
	34

	29
	Семеен хотел «ОЛИМПИЯ»
	Ул. Васил Левски № 24
	Две звезди
	0878 322829
	34

	30
	Къща за гости – А «МИНЕРАЛ ВИЛИДЖ»
	Ул. Банска
	Три звезди
	0888772277- Митко
0888591110- Живка
	10

	31
	Къща за гости – Б «МИНЕРАЛ ВИЛИДЖ»
	Ул. Банска
	Три звезди
	0888772277
0888591110- Живка
	10

	32
	Семеен хотел «МИРАМАР»
	Минерални бани
/до стадиона/
	Две звезди
	0894 711934
	12

	33
	Хотел «БОЖУР»
	Минерални бани
Бул. Васил Левски № 20
	Две звезди
	03722/ 24-31
03722/ 21-81
0878104391
	113

	34
	Стаи за гости «D.VILLA”
	Минерални бани ул.Енергетик №5
	Три звезди
	0877891031
	7

	
	
	с.БРЯСТОВО
	
	
	

	34 
	Къща за гости
„ЧИРКОЛОВА КЪЩА”
	с.Г.Брястово
	Две звезди
	0888 333665
hminkov@abv.bg

	6

	35
	Къща за гости БЕЛИСИМА
	
	Две звезди
	0898 408683
	12

	36
	Стаи за гости «ПРИ ВОЖДА»
	
	Две звезди
	0899 907496
	6

	37
	Къща за гости «ПРИ ВОЖДА»
	
	Две звезди
	0899 907496
	4

	39
	Къща за гости „СВЕТИ ГЕОРГИ“
	с.Д.Брястово
	Две звезди
	0897 851011
0897 851009
investmeli@abv.bg 
	16

	
	
	
	
	
	

	
	Хижа „Аида”
	с.Брястово
	Хубен Добрев
	hubendobrev@abv.bg
0899 907495
	39

	

	
	
с. СУСАМ
	
	
	

	40
	Къща за гости „ВИЛА СОЛАР“
	

с. Сусам
	Две звезди
	0888004041
	8




4. ВЪЗМОЖНОСТИ ЗА ПАРТНЬОРСТВА
Въпреки безспорния си потенциал за развитие на специализиран туризъм, община Минерални бани не би могла сама да сглоби и предложи цялостен продаваем туристически продукт. Аналогично в съседство на общината са разположени общини, на чиято територията могат да се видят уникални и атрактивни обекти, които обаче по отделно не са в състояние да осигурят дълъг престой и търсено преживяване на посетителите. 
Съществуват следните възможности за формиране и предлагане на единен регионален туристически продукт:  
Туристически район Минерални бани- Черноочене- Стамболово – Маджарово- Крумовград- Кирково –Джебел

В съседство на община Минерални бани се намират общините Черноочене /23км./,Стамболово /40км./, Маджарово /90км./, Крумовград /85км./, Кирково /80км./, Джебел /58км,/. Всичките общини притежават :
· сходни природни ресурси – обхващат части от Източни Родопи с богато биоразнообразие и голям брой защитени територии;
· антропогенни ресурси – богато културно-историческо наследство; сходни и допълващи се антропогенни паметници; тракийски крепости;
· мегалитни паметници, които не се срещат никъде другаде извън Източни Родопи – скалните ниши и шарапаните;
· удобни транспортни междуобщински връзки.

Забележителностите в обхвата на туристическия район са част от уникалното културно наследство на Югоизточна Европа и са включени в културните коридори на Югоизточна Европа и европейските културни пътища.
Регионален туристически продукт: Хасково - Димитровград – Стамболово
Туристическият пакет включва културните и исторически забележителности на общините Хасково, Димитровград и Стамболово, като ги представя в 4 теми: „Пролет в Област Хасково”, „Духът на Тракия от древността до днес”, „Градове и художествено изкуство” и „Есенни музикални празници”. Всяка тема включва няколкодневна програма с посещения на културни мероприятия и разнообразни маршрути в трите общини. 
Община Кърджали
Община Кърджали е територия с необикновено минало и богата история. В продължение на три хилядолетия този край е бил люлка на различни цивилизации и култури. Тук са си дали среща траки, елини и римляни, славяни и прабългари, византийци и латинци.
   Районът на Кърджали е добре известен с многобройните крепости и храмове, датиращи от древността. В съчетание с богатото, разнообразно и добре опазено природно наследство, районът е утвърдена туристическа дестинация. 
Предпоставка за създаване на добри партньорства и интересни еднодневни туристически маршрути са редица забележителности  като „Статуята на Богородица” в гр.Хасково, древния свещен град „Перперикон” /50км./, „Извора на Нимфите” край с.Каснаково /20км/, „Александровска гробница” /40 км./, „Каменните гъби” край с.Бели пласт /25км/ , „Храма на Орфей” край с.Татул – 15 км. източно от гр.Момчилград, „Тракийската гробница” край с.Мезек на 10 км от гр.Свиленград  и др.

ІІІ. СПОРТНО-РАЗВЛЕКАТЕЛНИ СЪОРЪЖЕНИЯ
Спортната база, с която разполага община Минерални бани на този етап е недостатъчна, но общината работи активно за кандидатстване по проекти с които да се реконструира и модернизира наличната спортна база и да се изгради нова.
В момента, с финансовата подкрепа на Министерството на младежта и спорта, се реконструира  футболният стадион в с. Караманци. Имаме още два стадиона в Минерални бани и с. Сусам, които също се нуждаят от обновяване и реконструиране. 
По същия начин стои въпроса и с двете игрища за тенис и волейбол, които са разположени в близост до хотел Изворите в с.Минерални бани.
Общинският център не разполага със закрит спортен салон, но общината има проектна готовност за изграждане на спортна зала за около 600 000 лв. При наличието на леглова база, изграждането на закрита спортна зала ще открие нови възможности пред общината, свързани с целогодишно домакинство на турнири и лагери за тренировка на спортисти /хандбал, волейбол и др./  Има проектна готовност за изграждане на 4 спортни площадки – в селата Боян Ботево, Караманци, Сърница и Ангел Войвода.
В общината има голям брой микроязовири, които понастоящем се използват най-вече за напояване и риболов. Не са експлоатирани възможностите за превръщането им в места за краткотраен отдих. През 2016 година предстои сключване на около 8 нови договори за предоставяне на общински водоеми на концесия, като голяма част от бъдещите концесионери са представили инвестиционни намерения с точно такава насоченост – да създадат зони за отдих, развлечения и спортен риболов.
Излаза на язовир Тракиец на територията на нашата община е сериозно предизвикателство за развитие на риболов, зони за отдих и водни спортове.
Парковата среда в общинския център се благоустроява, като една част вече е благоустроена, а благоустрояването на другата част предстои да бъде приключено до края на годината. В благоустроената част на парка има поставени модерни уреди за фитнес на открито. 
В рамките на друг проект, финансиран по Програмата за Европейско териториално сътрудничество България-Гърция 2007-2013г. се изгради оранжерия за цветя. От нея се осигуряват растителност и цветя за поддържане на градинките и парковете в населените места в общината.

ІV. ИНФОРМАЦИОННО ОБСЛУЖВАНЕ И РЕКЛАМА
Предвижда се изграждане на  туристически информационен център в Минерални бани, за който е направен технически проект и се очаква финансиране в новия програмен период.
Рекламирането на общината като туристическа дестинация се извършва освен в сайта на общината и от редица сайтове – bghotelite.com, pochivka.bg, journey.bg, bulgariatravel.org. и др. Рекламата касае отделните хотели или забележителности. Не на последно място са и социалните мрежи. Във Facebook групата с над 1400 участници – Минерални бани, област Хасково – ежедневно се прави реклама на туристически обекти, предстоящи културни и спортни събития и всякакъв вид други дейности, които допринасят за рекламата на курорта Минерални бани.
Поради липсата на туристически информационен център не са разработени и не се рекламират пакети, включващи маршрути и дейности, които биха уплътнили престоя на туристите, а защо не и да го удължат. Важно е да отбележим, че към общинската администрация има назначен служител, който е на разположение за водене на групи и индивидуални туристи по екопътеките и туристическите атракции на територията на общината. 
През 2016 година е необходимо да се актуализират рекламните материали, които да включват всички нови възможности за разнообразяване  престоя на туристите. В процес на реализиране е идеята за продажба на сувенири и други рекламни материали в подходящи за целта места в курорта. 

V. ОРГАНИЗАЦИИ СВЪРЗАНИ С ТУРИЗМА
На този етап, неправителствените организации,регистрирани на територията на общината, които биха могли да проявят активност в развитието на туристическата дейност това са:	
· Сдружение „Център за развитие на община Минерални бани” ; 
· Клубът по туризъм „Гарваница“, който може да организира и провежда скално катерене, конна езда, придружаване на туристи по маршрутите на еко-пътеките и др. 
· Местно туристическо сдружение „Минералтур” – с участието на хотелиери, ресторантьори и физически лица, работещи за развитието на туризма в общината


VІ. КАДРОВО ОБЕЗПЕЧАВАНЕ
Кадровото обезпечаване в туризма с квалифициран и мотивиран персонал е проблем на този етап за цялата страна, но в малките курорти още по-трудно могат да се привлекат и задържат квалифицирани кадри. Нашата задача  трябва да бъде свързана с търсене на начини за организиране на квалификационни курсове в тази сфера на наличния персонал в туристическите обекти и привличане на местни млади хора, които да бъдат обучавани. 
Знаем, че характерно за персонала е текучеството, съвместяването на трудови функции, слабата приобщеност към фирмата, в която работят, което прави инвестициите в обучение до голяма степен рискови. И въпреки това трябва да се търси решение на този проблем, особено ако държим да постигаме целите си за привличане на повече чуждестранни и платежоспособни туристи. 

VІІ. ТРАНСПОРТНА ИНФРАСТРУКТУРА
В община Минерални бани единственият вид транспорт е автомобилният.
Цялата пътна мрежа в общината е асфалтирана. Пътят до гр.Хасково е в отлично състояние. В отлично състояние е и отсечката от третокласния път Пловдив – Кърджали /с.Сусам – с.Караманци/, която преминава през територията на общината. 
За рехабилитация на общинската пътна мрежа се изпълняват проекти, финансирани по различни европейски програми. 
Незадоволително остава състоянието на пътя до връх „Аида“, който е важна артерия за развитието на туризма в общината. Има готов технически проект за рехабилитацията му.

VІІІ. КОМУНИКАЦИИ
Телекомуникационните услуги в общината са с добро качество. Всички села са телефонизирани и имат  Интернет достъп. Почти 90 % от населението ползва услугите на мобилните оператори.
Енергоснабдяването в общината се извършва от „ЕВН България”- гр. Пловдив. В общината няма неелектрифицирани населени места. Мрежата позволява в бъдеще да бъдат увеличени товарите и съответното електропотребление. 
Дейностите по водоснабдяване и канализация в общината се осъществяват от поделението на „ВиК” – Хасково, което поддържа и стопанисва съответните мрежи.
В общината има организирано сметосъбиране във всички села. Битовите отпадъци се събират в контейнери /бобри/  и се извозват от фирма концесионер.
С финансиране, осигурено от европейски програми се изпълни първия етап от проекти за рехабилитация и доизграждане на вътрешната водопроводна мрежа на с. Минерални бани.
По този начин се решиха трайно проблемите с питейното водоснабдяване в курорта.
В общината има организирано сметосъбиране във всички села. Битовите отпадъци се събират в контейнери /бобри/  и се извозват от фирма концесионер.

ІХ. БЛАГОУСТРОЙСТВО
Предстои да се предприемат действия за подобряване на уличната мрежа във всички села – да се асфалтират максимален брой улици, да се оформят и изградят тротоари, да се възстановят, изградят  и поддържат парковете и зелените площи във всички  населените места

Х. ЗДРАВНО ОБСЛУЖВАНЕ
	Медицинското обслужване на населението в общината е организирано в 3 амбулаторно -поликлинични заведения. Те се намират в с. Минерални бани, с. Караманци и с. Боян Ботево. В Минерални бани работят 1 лекар, 1 акушерка, 2 стоматолози. В с.Караманци  - 1 лекар, 1 стоматолог и 1 медицинска сестра, а в с.Боян Ботево – 1 лекар. Този медицински персонал обслужва населението и от околните села. 
Специализираната медицинска и болнична помощ се осъществява от здравните заведения и МБАЛ в гр. Хасково. Спешните случаи се обслужват от Центъра за спешна медицинска помощ – гр. Хасково.
В  Минерални бани вече работи  аптека, която извършва всички видове фармацевтични услуги и обслужва пребиваващите туристи, както и всички жители на общината.

ХІ. ЕКОЛОГИЧНО СЕЛСКО СТОПАНСТВО
Селското стопанство е доминиращ отрасъл за повечето населени места в общината. 	В общината съществуват благоприятни почвено - климатични условия за развитие на растениевъдството. Умерено средиземноморският климат е важен фактор за отглеждането на сравнително голямо разнообразие от селскостопански култури. 
Екологичната природа в общината е подходяща за отглеждане на билки и етерично - маслени култури.
Общината е известна  с високи средни добиви от винени лозя – над 800 кг от декар. 
В с. Сусам се отглеждат едни от най-качествените сортове грозде в страната – „Мерло”, „Памид”, „Мускат бианко”, „Мускат джианко”, „Вилние”, „Каберне совиньон”, „Мавруд” и „Шира”. 
Наличните частни инвестиции в създаване на нови лозови масиви, добрият климат и почва са все предпоставки за развитие и на винарски изби за дегустация от туристи и други атракции от винопроизводството.
Все повече се развива и оранжерийното производство на зеленчуци. 
В с. Минерални бани има оранжерия разположена на площ от 10 дка. за отглеждане на зеленчуци /домати, краставици, марули и др./, като за отопление на оранжерията се използва минералната вода. През последната година бе открита и втора такава оранжерия.
 Големи овощни градини в землището на с. Брястово се отглеждат череши, а в землището на с. Спахиево се отглеждат круши, праскови, кайсии и ябълки.
Животновъдството в община Минерални бани е концентрирано в частния сектор и се характеризира с висок относителен дял на дребните стопанства.От селскостопанските животни в общината се отглеждат: говеда, овце, кози, свине, птици и пчели. 
Наличието на всички тези местни селскостопански продукти, произведени в екологично чиста среда, може да ни накара да се замислим - местния туристическия бизнес да предлага на нашите туристи местни селскостопански продукти. Това е въпрос, който предстои да се обсъди от КС, а в последствие и с представителите на местния бизнес.


	




ЦЕЛИ И ПРИОРИТЕТИ НА ГОДИШНАТА ПРОГРАМА
ГЛАВНА ЦЕЛ: ПОЛАГАНЕ НА ОСНОВИТЕ ЗА РАЗВИТИЕ НА УСТОЙЧИВ ТУРИЗЪМ В ОБЩИНА МИНЕРАЛНИ БАНИ, БАЗИРАН НА БОГАТОТО ПРИРОДНО И КУЛТУРНО НАСЛЕДСТВО И ПОДОБРЕНАТА ТУРИСТИЧЕСКА ИНФРАСТРУКТУРА

СПЕЦИФИЧНИ ЦЕЛИ:	

1.Утвърждаване на Община Минерални бани като притегателен туристически център.
2. Повишаване на качеството на туристическия продукт.
3. Ефективна маркетингова политика на дестинацията за популяризиране и налагане на продукта на туристическия пазар.
4.Подобряване на състоянието на местната среда за развитие на туризма в община Минерални бани.
5.Ангажиране и провеждане на гъвкава туристическа политика на общинско ниво.

ПОДЦЕЛИ:
· Да бъдат идентифицирани, анализирани и предложени конкретни мерки и решения за проблемите в сферата на туризма

· Да се откроят приоритетите в разглежданата област.

· Да се обединят усилията на местната власт, държавните институции, частния бизнес, населението на общината и неправителствения сектор на територията на общината за ефективно усвояване на туристическия потенциал и за развитието на туризма.

· Да се използват оптимално ограничените финансови и човешки ресурси, като се съсредоточат в решаването на най-приоритетните проблеми.



В съответствие с Приетата от Общинския съвет Стратегия за развитие на туризма в община Минерални бани за периода 2014-2020 година, с приоритетите на националната стратегия за развитие на туризма и съобразно местните туристически ресурси и потребности, в програмата са включени за изпълнение  следните дейности:


18

ОБЩИНСКИ ПРОЕКТИ ЗА РАЗВИТИЕ НА ТУРИЗМА /в процес на реализация/
	ДЕЙНОСТИ
	Институции, отговарящи за дейностите
	Период на реализация
	Необходими средства
	Източник на финансиране

	1. Проект „Подобряване на качеството на живот на гражданите на Къркларели и Минерални бани“ – одобрен проект по ТГС по ИПП България – Турция. По проекта се благоустроява паркова среда в Минерални бани.
	Община Минерални бани
	2016г.
	
	ТГС – България-Турция

	
	
	
	
	

	

	ПРОВЕЖДАНЕ НА ГЪВКАВА ТУРИСТИЧЕСКА ПОЛИТИКА НА ОБЩИНСКО НИВО

	2. Участие на общината в регионални, национални и чуждестранни  рекламни туристически издания и сайтове.
	· Община Минерални бани 
· Местен туристически бизнес-хотелиери и ресторантьори
	постоянен
	-
	-

	3. Избор на изпълнител и изработка на нови рекламни материали – брошури, дипляни, карти и др., които да обхващат цялата информация за предлаганите туристически услуги, туристически атракции, транспортна достъпност, културни и спортни събития през други дейности свързани с развитието на туризма.
	· Община Минерални бани – отдел МПСХД
· Местен туристически бизнес-хотелиери и ресторантьори
· Консултативен съвет
	До м.ноември 2016г.
	10 000 лв.
	· Туристически данък и приходи от такси за категоризация на ТО
· Съфинансиране от местния бизнес
· Други

	4. Да се изработят и поставят рекламни билбордове и указателни табели на възлови места по главните и второстепенни пътища, които да дават обективна информация на туристите на български и английски език. Дизайна им да се обсъди и съгласува с архитекта на общината и Консултативния съвет по туризъм.
	· Община Минерални бани
· Местен туристически бизнес-хотелиери и ресторантьори
· Консултативен съвет
	До м.ноември 2016г
	10 000 лв.
	· Туристически данък 
· Дарения

	5. Създаване на работна група, която да изработи програма за представяне на общината и туристическия бизнес  на предстоящите туристически борси. 
	· Община Минерални бани – отдел МПСХД
· Местен туристически бизнес-хотелиери и ресторантьори
· Консултативен съвет
	До м.септември 2016г
	-
	-

	6. Популяризиране на културния и спортния календар на общината. 
	· Община Минерални бани – експерти Култура, Спорт
· Читалища
	постоянен
	-
	-

	7. Организиране на предварителна програма с културно – развлекателни мероприятия на летния театър поне веднъж седмично през летния туристически сезон.
	· Община Минерални бани – отдел МПСХД
· Местен туристи-чески бизнес
· Читалища
	ежемесечно през летните месеци
	5 000 лв.
	· Бюджета на общината – туристически данък
· Дарения от бизнеса

	8. Изграждане на ползотворно сътрудничество между хотелиерите и Клуб по туризъм „Гарваница“ за организиране на допълнителни услуги за туристите, които клубът може да предоставя, като скално катерене, яздене на коне, осигуряване на гид за разходка по еко-пътеките и др.
	· Община Минерални бани
· Хотелиери
· Консултативен съвет
· Клуб по туризъм
	постоянен
	-
	-

	9. Предприемане на мерки за обезопасяване на зоните за каптиране на минералната вода и привеждането им в естетичен външен вид.
	· Община Минерални бани
	постоянен
	-
	-

	10. Изграждане на тръбопровод – /в няколко лъча/ за оптимизиране на водоподаването на минерална вода до туристическите обекти и къщи с цел улесен и регламентиран достъп и предотвратяване рушенето на изградената инфраструктура. 
	· Община Минерални бани
· Собственици на туристически обекти и къщи
	постоянен
	-
	Кандидатстване по проекти

	11. Извършване на актуални балнеоложки оценки на минералната вода за лечебните ѝ свойства. Издаване на официален документ, който да се предоставя при необходимост /напр. на евентуални инвеститори/ .
	· Община Минерални бани
· Ползватели на минерална вода
	постоянен
	-
	-

	 12. Да се предприемат мерки за привеждане на сградите в централната част на курорта в естетичен /незагрозяващ средата/ вид или да се предприеме премахването им.
	· Община Минерални бани
· Собствениците на тези сгради
	постоянен
	-
	· Собствениците на сградите

	13. Кандидатстване с проект за изграждане и създаване на ТИЦ в Минерални бани. /има проектна готовност/ . Обособяване на подходящо място на „временен” ТИЦ , който да извършва информационно обслужване на туристите.
 
	· Община Минерални бани
· Местно туристическо сдружение
	постоянен
	-
	· Програми за финансиране на проекти от Европейския съюз 

	14.Провеждане на проучвания /анкети и др./ за изучаване на нуждите и потребностите на туристите и измерване на тяхната потребителска удовлетвореност. 
	· Община Минерални бани 
· Местен туристически бизнес
	постоянен
	-
	-

	15.Събиране и поддържане на актуална информация в официалния сайт на общината mineralnibani.bg    относно туристическото предлагане – цени и услуги в туристическите обекти, организирани културни и спортни събития и др.
	· Община Минерални бани 
· Местен туристически бизнес-хотелиери и ресторантьори
	
постоянен
	
Забележка: През 2016г. рекламата в сайта ще бъде безплатна за туристическия бизнес в общината
	· Общински бюджет

	16.Организиране на курсове или школи за квалификация и преквалификация на кадри за туризма със съдействието и подкрепата на общината.
	· Местен туристически бизнес
· НПО 
· Други
	постоянен 
	-
	· Местен бизнес
· Европейско съфи-нансиране чрез кандидатстване по проекти

	17.Проследяване и спазване на всички изменения в законовата база, касаеща туризма.. 
	· Община Минерални бани – ст.експерт Туризъм
· Консултативен съвет
	постоянен
	-

	-

	18. Извършване на категоризация на нови и прекатегоризация на туристическите обекти, съгласно разпоредбите на ЗТ.
	· Община Минерални бани – експерт Туризъм;
·  ОЕККТО
	постоянен
	-
	-

	19. Текущ контрол върху качеството на предлаганите услуги и събирането на дължимия туристически данък.
	· Община Минерални бани – Комисия по контрол
	постоянен
	-
	-

	20. Обсъждане на възможността за организиране на кратки /еднодневни/ автомобилни туристически маршрути с микробус на лицензирана транс-портна фирма след предварително записване на туристите 
/до Перперикон, Александровска гробница и други забележителности/
	· Местен туристически бизнес
· НПО 
· Транспортни фирми
· Общински предприятия
	постоянен
	-
	-

	21. Проучване на  възможността за създаване на нови транспортни линии, преминаващи през Минерални бани с цел осигуряване на повече удобни за туристите автобусни връзки до курорта, както и подобряване на  транспортната схема и обновяване на автомобилния парк на автобусите пътуващи по линията Хасково – Минерални бани. 
	· Община Минерални бани
· Транспортни фирми
· МТС
	постоянен
	
	

	22. Осигуряване на финансиране и персонал за поддържане и опазване  на културно - историческите паметници и другите атракции на територията на общината. Осигуряване на охраната им.
	· Община Минерални бани
· НПО
· Общински предприятия 
	постоянен
	10 000 лв.
	-  Туристически данък





Забележка: Изготвения план с дейности подлежи на актуализиране и допълване през целия период на изпълнението му.
ОЧАКВАНИ РЕЗУЛТАТИ:


· Постигнато  ефективно туристическо развитие чрез рационално използване на природните ресурси.
· Широко популяризиране на курорта чрез активна рекламна дейност.
· Изградени интересни туристически атракции и организирани културни събития и маршрути, които разнообразяват престоя на туристите,запълват свободното им време и  им дават възможност да опознаят и популяризират местните традиции, бит и културно-историческо наследство.
· Подобрена туристическата и публична инфраструктура, достъпа до курорта и останалите населени места в общината.
· Обновен и атрактивен облик на курорта Минерални бани.
· Осигурени всички услуги от първа необходимост за туристите – здравна помощ, аптека, банково обслужване, качествен интернет достъп, безаварийно водоснабдяване, красиви паркове за отдих, спокойна среда и др.
· Минерални бани – привлекателно място за инвестиционни намерения.
· Повишено качеството на живот на местното население в икономически, социален и психологически аспект.
· Повишени приходите в туристическия бизнес и осигурени нови работни места.
· Решени устройствените и маркетингови задачи за постигане на стандартите за качество на предлаганите туристически услуги.
· Положени основите  за създаване на условия за развитие на успешен туристически бизнес, които да се надграждат в следващите години до превръщане на общината в предпочитана туристическа дестинация не само от български, а и от чужди туристи. 
· Осъществени голяма част от задачите , които водят до успешното изпълнение на целите на общинската стратегия за развитие на туризма 2014-2020г.





Настоящата Програма за развитие на туризма в община Минерални бани 2016-2017 г. е приета с Решение № 231/15.07.2016 г., по Протокол № 15 от 15.07.2016г. 







Председател на ОбС………………………
                                     /Мехмед Лятиф/

